**ΕΚΔΗΛΩΣΕΙΣ ΤΩΝ ΚΕΝΤΡΩΝ ΠΡΟΛΗΨΗΣ ΤΩΝ ΕΞΑΡΤΗΣΕΩΝ ΚΑΙ ΠΡΟΑΓΩΓΗΣ ΤΗΣ ΨΥΧΟΚΟΙΝΩΝΙΚΗΣ ΥΓΕΙΑΣ**

**ΓΙΑ ΤΗΝ**

**ΠΑΓΚΟΣΜΙΑ ΗΜΕΡΑ ΚΑΤΑ ΤΩΝ ΝΑΡΚΩΤΙΚΩΝ**

**(Σημείωση: Πολλά Κέντρα Πρόληψης σε όλη τη χώρα έχουν ήδη πραγματοποιήσει διάφορες δράσεις και εκδηλώσεις με αφορμή την Παγκόσμια Ημέρα Κατά των Ναρκωτικών. Στο κείμενο που ακολουθεί μπορείτε να δείτε τις εκδηλώσεις των Κέντρων που πραγματοποιούνται το δεύτερο δεκαπενθήμερο του Ιουνίου)**

**ΑΤΤΙΚΗ**

**ΚΠ Δήμου Αθηναίων «ΑΘΗΝΑ-ΥΓΕΙΑ»**

Τρίτη 25 Ιουνίου, Οργανισμός Πολιτισμού-Αθλητισμού και Νεολαίας του Δήμου Αθηναίων, αίθουσα «Τρίτση», 10.00-13.00

Συζήτηση με θέμα: «Λύσεις για τις εξαρτήσεις. Η εμπειρία του Άμστερνταμ».

Τετάρτη 26 Ιουνίου, Σταθμός ΗΣΑΠ Θησείο & Μοναστηράκι, 10:00 – 13:00 & 18:00 – 22:00

Διανομή ενημερωτικού υλικού, σε συνεργασία με το Συμβούλιο Ένταξης Μεταναστών.

**ΚΠ Δήμων Ιλίου-Πετρούπολης-Καματερού-Αγ. Αναργύρων «ΦΑΕΘΩΝ»**

**Τρίτη 25 Ιουνίου, 10:00**

Στελέχη του Κέντρου Πρόληψης «ΦΑΕΘΩΝ» θα βρίσκονται σε σχολεία των Δήμων Ιλίου, Πετρούπολης, και Αγίων Αναργύρων-Καματερού για να δημιουργήσουν μαζί με τους μαθητές έργα με θέμα την Παγκόσμια Ημέρα κατά των Ναρκωτικών.

**Τετάρτη 26 Ιουνίου, πλ. Ηρώ, Πετρούπολη, 18:00**

**Δημιουργικές δραστηριότητες για παιδιά, εφήβους και ενήλικες. Συναυλία με την εθελοντική συμμετοχή της** Φιλαρμονικής του Δήμου Πετρούπολης και νεανικού συγκρότηματος. Την εκδήλωση συνδιοργανώνουν το Κέντρο Πρόληψης «ΦΑΕΘΩΝ» και ο Δήμος Πετρούπολης.

Τετάρτη 26 Ιουνίου, **Περιβαλλοντικό Πάρκο «ΑΝΤΩΝΗΣ ΤΡΙΤΣΗΣ»,** 18:00 Δημιουργικές δραστηριότητες για μεγάλους (Παραμυθάς) και για μικρούς (κουκλοθέατρο), ενημερωτικά περίπτερα και μουσικές εκδηλώσεις (PARK FESTIVAL). Την εκδήλωση συνδιοργανώνουν το Κέντρο Πρόληψης «ΦΑΕΘΩΝ», οι Δήμοι Ιλίου, Αγίων Αναργύρων-Καματερού και το ΚΕΘΕΑ.

**ΚΠ Δήμων Καλλιθέας-Ταύρου-Μοσχάτου «ΣΤΑΘΜΟΣ»**

Πέμπτη 27 Ιουνίου, πλ. Ηρώων Πολυτεχνείου, Μοσχάτο, 18:00

Πολιτιστική εκδήλωση με στόχο την ενημέρωση - ευαισθητοποίηση της τοπικής κοινότητας για το πρόβλημα της εξάρτησης. Στην προσπάθεια να καλυφθούν όλες οι ηλικίες και ανάγκες της κοινότητας, θα πραγματοποιηθούν οι ακόλουθες δράσεις: Συναυλία με νεανικά μουσικά συγκροτήματα, εργαστήριο και παράσταση θεάτρου σκιών του δήμου Μοσχάτου με το Θίασο «Αθανασίου», εικαστικό δρώμενο από τα μέλη του Θεραπευτικού προγράμματος «ΘΗΣΕΑΣ», διαδραστικά παιχνίδια δρόμου, ζωγραφική μπλούζας με μηνύματα για την πρόληψη των εξαρτήσεων. Επίσης, στο χώρο θα λειτουργούν περίπτερα με ενημερωτικό υλικό από τους συμμετέχοντες φορείς.

**ΜΑΚΕΔΟΝΙΑ**

**ΚΠ Νομού Θεσσαλονίκης, Δ. Αμπελοκήπων «ΔΙΚΤΥΟ ΑΛΦΑ»**

Τετάρτη 26 Ιουνίου, Πλατεία Ευόσμου, 17:30 - 24:00

Συμμετοχή του Κέντρου Πρόληψης σε εκδήλωση του ΟΚΑΝΑ Θεσσαλονίκης με ενημερωτικό περίπτερο και Έκθεση Φωτογραφίας και απονομή Βραβείων Διαγωνισμού Φωτογραφίας για μαθητές Γυμνασίου, οι οποίοι συμμετείχαν σε δράσεις του κέντρου.

**ΚΠ Νομού Κιλκίς «ΝΗΡΕΑΣ»**

Τετάρτη 26 Ιουνίου, Βυζαντίου 10, Κιλκίς

11:30-13:30 βιωματικό εργαστήρι με τίτλο: «Λέω όχι και μπορώ τη ζωή να κατακτώ»,για παιδιά δημοτικού.

19:00-21:00 βιωματικό εργαστήρι με τίτλο: «Λέω όχι και μπορώ τη ζωή να κατακτώ», για εφήβους.

Στόχος των εργαστηρίων είναι μέσα από δραστηριότητες ατομικές κι ομαδικές, παιχνίδια ρόλων και ζωγραφική, τα παιδιά κι οι έφηβοι να κατανοήσουν πως το να ξέρω να λέω όχι (σε περιστάσεις αναγκαίες) είναι μια πολύ σημαντική δεξιότητα, με την οποία μπορούν να προστατέψουν τον εαυτό τους από μελλοντικούς κινδύνους και κακοτοπιές. Σε όλη τη διάρκεια της εκδήλωσης θα γίνεται προβολή οπτικού υλικού σχετικά με τις δράσεις και το έργο του Κέντρου Πρόληψης και θα διατίθεται έντυπο ενημερωτικό υλικό. Η δράση πραγματοποιείται με τη συμμετοχή και τη συνεργασία των μελών του Δικτύου Υποστηρικτών ΝΗΡΕΑ.

**ΚΠ Νομού Φλώρινας**

Τετάρτη, 26 Ιουνίου, κεντρική πλατεία Φλώρινας, 11:00

Ενημερωτικό περίπτερο και διανομή μικρών γλαστρών με μήνυμα για την Παγκόσμια Ημέρα, με τη συμμετοχή συνεργατών από την πρωτοβάθμια και την Δευτεροβάθμια εκπαίδευση, σχολικούς συμβούλους, υπεύθυνους Αγωγής Υγείας, εθελοντές κ.α.

Εικαστικό εργαστήρι από το παιδικό τμήμα ζωγραφικής του Φ.Σ.Φ. «Αριστοτέλη», όπου τα παιδιά θα αναδείξουν μέσα από τις ζωγραφιές τους την σημασία της πρόληψης των εξαρτήσεων.

**ΚΠ Νομού Καβάλας**

Τετάρτη, 26 Ιουνίου, Δημοτική Βιβλιοθήκη Καβάλας, 20:00

Συμμετοχή στην Ημερίδα με θέμα "Πρόληψη, αντιμετώπιση και ψυχοκοινωνική αποκατάσταση των εξαρτημένων ατόμων", που διοργανώνει ο Ιατρικός Σύλλογος Καβάλας.

**ΗΠΕΙΡΟΣ**

**ΚΠ Νομού Ιωαννίνων «ΣΧΕΔΙΑ»**

Τρίτη 25 Ιουνίου, πεζόδρομος οδός Παπαδοπούλου, 20:30

Συναυλία με εφηβικά και νεανικά συγκροτήματα της πόλης.

**ΚΠ Νομού Πρέβεζας**

Τετάρτη 26 Ιουνίου, Δημοτική Ραδιοφωνία Πρέβεζας, 9:00

Συνέντευξη τύπου με αναφορές στην πλούσια  δράση που αναπτύχθηκε κατά την διάρκεια του χρονικού διαστήματος Σεπτέμβριος 2012 - Ιούνιος 2013.

**ΚΠ Νομού Άρτας**

Τρίτη 25 Ιουνίου, Νόρμαν 13 & Σκουφά, 11:00

Συνέντευξη Τύπου στα τοπικά ΜΜΕ

Τετάρτη 26 Ιουνίου, πλ. Αγ. Δημητρίου, 9:00 – 13:00

Ενημερωτικό περίπτερο με διανομή φυλλαδίων και δράσεις ενημέρωσης-ευαισθητοποίησης με τίτλο: «Δημιουργούμε φυση – κά»

Τετάρτη 3 Ιουλίου, παιδότοπος Δ. Αρταίων, 18:00

Εργαστήρι Δημιουργικής Απασχόλησης

**ΣΤΕΡΕΑ ΕΛΛΑΔΑ**

**ΚΠ Νομού Καρπενησίου «ΑΛΚΥΟΝΗ»**

Τετάρτη 26 Ιουνίου & Δευτέρα 1 Ιουλίου, Δημόσια Κεντρική Βιβλιοθήκη Καρπενησίου, 10:30-12:00

Με αφορμή το βιβλίο «Η παλέτα των συναισθημάτων», Έρα Μουλάκη, εκδ. Κέδρος, τα παιδιά διαβάζουν, ακούν, ζωγραφίζουν συναισθήματα, εκθέτουν τις ζωγραφιές του, παίζουν. Για παιδιά 6-8 ετών, μέχρι 15 άτομα. Δηλώσεις συμμετοχής στο τηλέφωνο της Βιβλιοθήκης: 2237080269. Συνδιοργάνωση με τη Δημόσια Κεντρική Βιβλιοθήκη Καρπενησίου.

Σάββατο 29 Ιουνίου, Δημόσια Κεντρική Βιβλιοθήκη Καρπενησίου, 12:00-14:00

Εισήγηση από τη συγγραφέα Ράνια Μπουμπουρή «Παιδικό βιβλίο: Από την ιδέα μέχρι το ράφι της βιβλιοθήκης». Στη συνέχεια η συγγραφέας παρουσιάζει στα παιδιά το παραμύθι «Η μάχη της οδοντόβουρτσας» και κατόπιν φτιάχνουν μαζί ένα δικό τους παραμύθι. Για παιδιά 5-7 ετών, μέχρι 25 παιδιά. Δηλώσεις συμμετοχής στο τηλέφωνο της Βιβλιοθήκης: 2237080269. Συνδιοργάνωση με τη Δημόσια Κεντρική Βιβλιοθήκη Καρπενησίου.

Κυριακή 30 Ιουνίου, 8:30

Πεζοπορία με τον Ορειβατικό Σύλλογο Καρπενησίου. Διαδρομή: Αθλητικό Κέντρο – Κεφαλόβρυσο (Δηλώσεις συμμετοχής από Δευτέρα 17 Ιουνίου ως Πέμπτη 27 Ιουνίου στο Κέντρο Πρόληψης, τηλ.: 2237022904 και ώρες 09:00-14:00).

**ΘΕΣΣΑΛΙΑ**

**ΚΠ Νομού Καρδίτσας**

Συνέντευξη τύπου στα τοπικά Μ.Μ.Ε, αρθρογραφία στις τοπικές εφημερίδες

**ΚΠ Νομού Τρικάλων**

Τρίτη 25 Ιουνίου Αίθουσα Δημοτικού Συμβουλίου Τρικάλων, 18:30

Συνέντευξη τύπου- Απολογισμός δράσεων του Κέντρου

Ενημέρωση, ευαισθητοποίηση του κοινού θέματα πρόληψης, ανοιχτή συζήτηση με στόχο την καταγραφή προτάσεων και αναγκών της κοινότητας.

**ΠΕΛΟΠΟΝΝΗΣΟΣ**

**ΚΠ Νομού Αρκαδίας**

Κυριακή, 30 Ιουνίου, Πνευματικό Κέντρο Δ. Τρίπολης, 18:30

Ημερίδα με θέμα: «Μόνο τα πουλιά ξέρουν τι κόπος είναι πάντα να πετάς». Ανθεκτικότητα και ευχαρίστηση του εκπαιδευτικού στη Σχολική Ομάδα – Τάξη. Το θέμα θα αναπτυχθεί από τον κ. Κυριάκο Βλασσόπουλο, M.Phil., Καθηγητή Δ.Ε., Ψυχοθεραπευτή - Ομαδικό Αναλυτή. Επίσης, στην Ημερίδα θα γίνει παρουσίαση των δράσεων που υλοποιεί το Κέντρο Πρόληψης σε εκπαιδευτικούς**.**

**ΚΕΠΕΠΨΥ Νομού Μεσσηνίας**

Τετάρτη, 26 Ιουνίου, Προκυμαία Λιμένα Καλαμάτας, 21:00

Μουσική εκδήλωση

Τετάρτη, 26 Ιουνίου, Κεντρική Πλατεία Χώρας, 21:00

Χορευτική εκδήλωση

**ΚΠ Νομού Λακωνίας «ΔΙΑΥΛΟΣ»**

Τετάρτη 26 Ιουνίου, 9:00-10:00

Ραδιοφωνική εκπομπή του «Διαύλου» με τίτλο «Κάνε add στη Ζωή» στον τοπικό ραδιοφωνικό σταθμό «Πολιτεία 90,7», αφιερωμένη στην Παγκόσμια Ημέρα κατά των Ναρκωτικών, με ραδιοφωνικές συνεντεύξεις από τους φορείς: ΟΚΑΝΑ, 18 ΑΝΩ & ΚΕΘΕΑ.

Τετάρτη 26 Ιουνίου, Κεντρική Πλατεία Μολάων, 19:30

Εκδήλωση με τίτλο: «Κάνε add στη Ζωή», η οποία θα περιλαμβάνει: α) Πορεία δρόμου παίδων, β) παρουσίαση του προγράμματος «Εξάρτηση και Πρόληψη» από τους μαθητές του Γυμνασίου Μολάων γ) προβολές ταινίας μικρού μήκους και spots κατά των ναρκωτικών δ) δημιουργική δραστηριότητα για παιδιά και εφήβους με ζωγραφική με τη βοήθεια εθελοντών ε) έκθεση αφίσας από φορείς πρόληψης και θεραπείας του ΟΚΑΝΑ και του ΚΕΘΕΑ στ) συναυλίες από την Ορχήστρα Νέων της Φιλαρμονικής Δημοτικής Ενότητας Μολάων & το Νεανικό Ροκ συγκρότημα “Seven Signs”, που συμμετέχουν αφιλοκερδώς & ε) ενημέρωση από το Κέντρο Πρόληψης «Δίαυλος».

**ΚΡΗΤΗ**

**ΚΠ Νομού Ηρακλείου «ΚΕΣΑΝ»**

Σάββατο 22 Ιουνίου, Πάρκο Γεωργιάδη, 20:00

Μουσική εκδήλωση με την υποστήριξη της μουσικής ομάδας "11 & κάτι" του 11ου Γενικού Λυκείου Ηρακλείου. Λίγο πριν τη μουσική βραδιά, η Ομάδα Προαγωγής Υγείας, μία ομάδα προπτυχιακών και μεταπτυχιακών φοιτητών Ιατρικής του Πανεπιστημίου Κρήτης, θα ενημερώσει για σημαντικά θέματα υγείας, όπως τα σεξουαλικά μεταδιδόμενα νοσήματα.

**ΚΠ Νομού Χανίων**

Αρθρογραφία σχετική με θέματα πρόληψης, στον τοπικό τύπο Χανίων, ενώ την Τετάρτη 26 Ιουνίου το Κέντρο θα είναι ανοιχτό σε κάθε πολίτη που επιθυμεί να γνωρίσει τη φιλοσοφία, τις δράσεις και το νέο χώρο στέγασής του.

**ΝΗΣΙΑ ΑΙΓΑΙΟΥ ΠΕΛΑΓΟΥΣ**

**ΚΠ Νομού Σάμου «ΦΑΡΟΣ»**

Δράσεις προβολής και ενημέρωσης σχετικά με τις δράσεις του Κέντρου και στα τρία νησιά της Περιφέρειας (Σάμος, Ικαρία, Φούρνοι)**.**

**ΚΠ Νομού Λέσβου, Μυτιλήνη «ΠΝΟΗ»**

Τρίτη 26 Ιουνίου, πλ. Σαπφούς, 21:00

Εκδήλωση ενημέρωσης και ευαισθητοποίησης σε συνεργασία με το Συμβουλευτικό Σταθμό Μυτιλήνης του ΚΕΘΕΑ. Παράλληλα θα λειτουργούν ενημερωτικό περίπτερο και έκθεση φωτογραφίας σχετικά με την πρόληψη και την προαγωγή της ψυχοκοινωνικής υγείας του ατόμου.

**ΚΠ Νομού Λέσβου, Λήμνος «ΠΟΛΙΟΧΝΗ»**

Τρίτη 26 Ιουνίου, πλ. ΟΤΕ, 9:00 – 14:00 & 18:00 – 21:00

Ενημερωτικό περίπτερο με διανομή έντυπου υλικού και γλυκίσματα.